Document ID: /roh_data/filtered/fineweb-2-filterrobots_roh.jsonl.gz/31817

Era noss cussegliers guvernativs e nossa cussegliera guvernativa dastgan ir en las vacanzas da stad. Ma da tge han els propi il pli fitg basegn da vacanzas? E tgi dad els tschintg ha merità il pli fitg il temp da recreaziun.
Christian Rathgeb sa legra da durmir
Sin il durmir sa legra il minister da segirtad il pli fitg, ma era sin perscrutar ils culms en il Grischun.
Nus avain cumprà novs chalzers da viagiar e quels vali uss da disar.
Jon Domenic Parolini emprenda dad ir cun cajac
Parolini vul ir cun la dunna a viagiar en differentas regiuns en il Grischun, ma betg en Engiadina Bassa. Cumenzar en Surselva. Suenter il curs da cajac va il minister da finanzas a Hamburg a festivar il di naziunal svizzer igl emprim d’avust.
Durant las vacanzas na less jau betg desister da mia dunna, da mes uffants e da mia libertad da far quai che plascha a mai
Barbara Janom Steiner ha merità il pli fitg las vacanzas
Perquai ch’ella ha cun il presidi da la regenza in uffizi supplementar, manegian ils collegas ch’ella haja merità spezialmain las vacanzas.
Sport è la prioritad numer 1 durant las vacanzas, ma era far pausa e durmir bler. Il laptop ed igl i-phone na dastgan dentant betg mancar.
Sco adina haja ella anc betg gì il temp dad organisar las vacanzas. Ella va segir in pèr dis en l’Engiadina a visitar la mamma. Il rest è anc avert, ma ella vul ir sper in lai u sper la mar.
Martin Jäger fa gugent bogn
Il minister da cultura vegn a visitar diversas occurrenzas culturalas. Era in viadi a Berlin è sin il program. Quest viadi è dentant spustà pervia dals eveniments en ses departament.
Jau conusch Berlin dapi in mez tschientaner ed igl è adina interessant da mirar tge ch’è sa midà.
Mario Cavigelli sa legra sin il temp cun la feglia ed il fegl
Propi distanza da la lavur na dovria el betg. La pausa fetschia bain, ma el lavuria fitg gugent. Tuttina sa legra el sin il temp cun la famiglia.
En las vacanzas na poss jau betg desister dal telefonin, da las gasettas e segir vegn jau era a persequitar il turnier da tennis a Wimbledon.
RR actualitad 17:00